**Dječji vrtić Jelenko**

**Katarine Zrinske 3 Domašinec**

**40318 Dekanovec**

***KLASA: 112-01/24-02/12***

***URBROJ: 2109-88-02/1-24-1***

***Domašinec, 21.kolovoza 2024. godine***

 Na temelju Odluke Upravnog vijeća Dječjeg vrtića Jelenko (601-01/24-04/03, URBROJ: 2109-88-02/1-24-2) od dana 20. kolovoza 2024. i članka 26. točke 2. i 3. Zakona o predškolskom odgoju i obrazovanju (NN 10/97, 107/07 ,94/13 ,98/19, 57/22 i 101/23, u daljnjem tekstu: Zakona) raspisuje se

**NATJEČAJ**

**za zasnivanje radnog odnosa**

**za radno mjesto** **ODGOJITELJA PREDŠKOLSKE DJECE**

- jedan (1) odgojitelj m/ž na neodređeno puno radno vrijeme, upražnjeni poslovi

**Uvjeti**:

prema člancima 24. i 25. Zakona o predškolskom odgoju i obrazovanju, članku 2. stavku 1. Pravilnika o vrsti stručne spreme stručnih djelatnika te vrsti i stupnju stručne spreme ostalih djelatnika u vrtiću („Narodne novine“ broj 133/97, 94/13, 57/22)

**Razina obrazovanja:**

* završen studij odgovarajuće vrste za rad na radnome mjestu odgojitelja, odnosno preddiplomski sveučilišni studij, preddiplomski stručni studij, studij kojim je stečena viša stručna sprema u skladu s ranijim propisima, diplomski sveučilišni studij, specijalistički diplomski stručni studij ranog i predškolskog odgoja.

Ako se na natječaj ne prijavi osoba koja ispunjava prethodne uvjete, na natječaju može biti izabrana osoba koja je završila učiteljski studij i to: specijalistički diplomski stručni studij ili integrirani preddiplomski i diplomski studij ili četverogodišnji diplomski stručni studij primarnog obrazovanja, uz uvjet da u roku od dvije godine od dana zasnivanja radnog odnosa stekne kvalifikaciju odgojitelja temeljem priznavanja stečenih ishoda učenja na studiju za učitelja i razlike programa za dokvalifikaciju ili prekvalifikaciju učitelja u svrhu stjecanja kvalifikacije odgojitelja, sukladno članku 24. stavku 4. Zakona o predškolskom odgoju i obrazovanju.

Na natječaj se pod ravnopravnim uvjetima mogu prijaviti osobe oba spola.

Izrazi koji se koriste u ovom natječaju su neutralni i odnose se na muške i ženske osobe.

**Kandidati zainteresirani za radno mjesto odgojitelja m/ž trebaju uz vlastoručno potpisanu prijavu koja sadrži adresu stanovanja, kontakt broj, adresu elektronske pošte, dužni su priložiti preslike slijedećih dokumenata:**

1. životopis
2. dokaz o hrvatskom državljanstvu
3. dokaz o stečenoj stručnoj spremi
4. dokaz o položenom stručnom ispitu (nije uvjet)
5. dokaz o radnom stažu – ispis Elektroničkog zapisa o podacima evidentiranim u matičnoj evidenciji Hrvatskog zavoda za mirovinsko osiguranje ili Potvrda o podacima evidentiranim u matičnoj evidenciji Hrvatskog zavoda za mirovinsko osiguranje
6. dokaz o nepostojanju zapreka za zasnivanje radnog odnosa sukladno članku 25. Zakona o predškolskom odgoju i obrazovanju („Narodne novine“ broj 10/97, 107/07., 94/13. i 57/22.)
	1. uvjerenje nadležnog suda da se protiv kandidata ne vodi kazneni postupak (čl. 25. st. 2. Zakona o predškolskom odgoju i obrazovanju („Narodne novine“ broj 10/97, 107/07, 94/13 i 57/22), ne starije 30 dana dana objave natječaja
	2. uvjerenje nadležnog suda da se protiv kandidata ne vodi prekršajni postupak (čl. 25. st. 4. Zakona o predškolskom odgoju i obrazovanju („Narodne novine“ broj 10/97, 107/07, 94/13 i 57/22), ne starije 30 dana od dana objave natječaja
	3. potvrda Hrvatskog zavoda za socijalni rad (prema mjestu stanovanja) da kandidatu nisu izrečene mjere iz članka 25. Zakona, ne starija 30 dana od dana objave natječaja
7. izjava kandidata o nepostojanju zapreka iz članka 25. Zakona za prijem u radni odnos (vlastoručno potpisana)

Ako kandidat/kinja ostvaruje pravo prednosti pri zapošljavanju prema posebnom zakonu, dužan/na je u prijavi pozvati se na to pravo i ima prednost u odnosu na ostale kandidat/kinje samo pod jednakim uvjetima.

Kandidat/kinja koji ostvaruje pravo prednosti pri zapošljavanju dužan/na je uz prijavu na natječaj priložiti svu propisanu dokumentaciju odnosno dokaze prema posebnom zakonu.

Kandidati koji  mogu ostvariti pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članova njihovih obitelji (Narodne novine 121/17, 98/19. i 84/21.), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 i 32/20) dužni su se u prijavi na  natječaj pozvati na to pravo te imaju prednost u odnosu na ostale kandidate samo pod jednakim uvjetima.

Kandidati koji se pozivaju na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom, uz prijavu na natječaj dužni su, osim dokaza o ispunjavanju traženih uvjeta, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidat koji se poziva na pravo prednosti pri zapošljavanju temeljem Zakona o hrvatskim braniteljima iz Domovinskog rata i članova njihovih obitelji (NN 121/17, 98/19, 84/21) dužan je, pored dokaza o ispunjavanju traženih uvjeta, dostaviti sve potrebne dokaze iz članka 103. navedenog Zakona. Dokazi potrebni za ostvarivanje prava prednosti pri zapošljavanju dostupni su na internet stranici Ministarstva hrvatskih branitelja <https://branitelji.gov.hr/zaposljavanje-843/843>

Kandidati koji se pozivaju na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata, uz prijavu na  natječaj dužni su, osim dokaza o ispunjavanju traženih uvjeta, priložiti rješenje ili potvrdu o priznatom statusu iz koje je vidljivo spomenuto pravo, te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Dokaz o zdravstvenoj sposobnosti za obavljanje poslova radnog mjesta, elektronički zapis HZMO (dokaz o radnom stažu), te ostalu propisanu dokumentaciju u originalu ili ovjerenoj preslici dostavit će izabrani kandidat po dostavljenoj obavijesti o izboru, a prije zasnivanja radnog odnosa.

Prijave na natječaj s dokazima o ispunjavanju uvjeta dostavljaju se u zatvorenoj omotnici osobno ili poštom u roku od devet (9) dana na adresu: Dječji vrtić „Jelenko“ Katarine Zrinske 3 Domašinec, 40318 Dekanovec, s naznakom „Natječaj za radno odgojitelj-NE OTVARATI“ u roku od devet (9) dana od dana objave natječaja na internet stranicama Dječjeg vrtića Jelenko i Hrvatskog zavoda za zapošljavanje te oglasnim pločama Dječjeg vrtića „Jelenko“ i Hrvatskog zavoda za zapošljavanje.

Natječaj se objavljuje od 21. kolovoza 2024. godine do 30. kolovoza 2024.godine.

Upravno vijeće Dječjeg vrtića Jelenko zadržava pravo poništavanja i ponovnog objavljivanja natječaja. Kandidati koji zadovoljavaju uvjetima natječaja mogu biti pozvani na testiranje o čemu će biti obaviješteni najmanje tri dana prije dana određenog za testiranje na mrežnoj stranici Dječjeg vrtića Jelenko. Ukoliko kandidat ne pristupi testiranju smatra se da je povukao svoju prijavu.

Prijavom na natječaj kandidati su izričito suglasni da Dječji vrtić Jelenko može prikupljati, koristiti i dalje obrađivati podatke u svrhu provedbe natječajnog postupka sukladno odredbama Opće uredbe o zaštiti podataka i Zakona o provedbi Opće uredbe o zaštiti osobnih podataka (NN 42/18). Podaci će biti obrađivani isključivo u svrhu natječaja i sva natječajna dokumentacija će po završetku natječaja biti uništena.

Nepotpune i nepravodobne prijave neće se razmatrati.

O rezultatu izbora kandidati će biti obaviješteni pisanim ili elektroničkim putem u roku od 7 dana od dana donošenja odluke Upravnog vijeća o izboru kandidata.

Predsjednica Upravnog vijeća

Dijana Novak v.r.